Օլեգ Բասիլաշվիլի

**Օլեգ Վալերիանովիչ Բասիլաշվիլի** (, ), խորհրդային և ռուս դերասան, հասարակական գործիչ, ԽՍՀՄ ժողովրդական արտիստ (1984), ՌԽՖՍՀ Վասիլև եղբայրների անվան պետական մրցանակի դափնեկիր (1979)։ 1990-1993 թվականներին եղել է Ռուսաստանի ժողովրդական պատգամավոր։ 1959 թվականից՝ Գ․ Տովստոնոգովի անվան դրամատիկական մեծ թատրոնի դերասան։

## Կենսագրություն
### Վաղ տարիներ
left|200px|thumb|
Օլեգ Բասիլաշվիլին ծնվել է  1934 թվականի սեպտեմբերի 26-ին Մոսկվայում։ Բասիլաշվիլի վրացական ազգանունը վերականգնել է հայրը, իսկ մինչ այդ նրանց բոլոր նախնիները ռուսական ձևով կոչվել են Բասիլով։ Երկու ազգանուններն էլ թարգմանվում են նույն ձևով՝ «Բասիլի (Վասիլի) հետնորդ»։ Բասիլաշվիլիի նախնիները Վրաստան են տեղափոխվել Տաո-Կլարջեթի պատմական երկրամասից (ժամանակակից Թուրքիայի տարածքում)՝ Բասիանիից, մոտ 400 տարի առաջ։ Ապրել են Գորիի շրջանի Կորբի գյուղում։

Հայրը՝ Վալերիան Նոշրևանովիչ Բասիլաշվիլին, եղել է Մոսկվայի կապի պոլիտեխնիկումի տնօրեն, մահացել է 1975 թվականին 75 տարեկան հասակում։ Մայրը՝ Իրինա Սերգեևնա Իլինսկայան (1908-1980), եղել է բանասեր, մանկավարժ, ուսուցիչների համար ռուսերենի դասագրքի, «Պուշկինի բանաստեղծությունների բառապաշարը» (), «Ռուսերենի հարստության մասին» () և այլ գրքերի հեղինակ։ Հորական պապը՝ Նոշրևան Կոյխոսրևիչ Բաչիլոն (1867-1943), եղել է Թիֆլիսի նահանգի Գորիի շրջանի ոստիկանության թաղային հսկիչ։ Նախապապը՝ Կայխոսրոն (1840 – ?), եղել է Գորիի շրջանի Կարբի գյուղի հողատեր։ Մորական պապը՝ Սերգեյ Միխայլովիչ Իլինսկին (1872-1934), եղել է ճարտարապետ, ավարտել է Մոսկվայի նկարչության, քանդակագործության և ճարտարապետության ուսումնարանը, նրա նախագծով 1914-1917 թվականներին կառուցվել է Սուրբ Ադրիան և Նատալյա նահատակների եկեղեցին Լոսինոոստրովսկայա կայարանի մոտ։
Պատերազմի տարիներին ապրել է Թբիլիսիում (տարհանման մեջ)։ Եղել է կոմերիտական։

### Դերասանական կարիերա
մինի|260px|
1956 թվականին ավարտել է Մոսկվայի ՄԳԱԹ-ի թատրոն-ստուդիան (Պավել Մասսալսկու կուրս) և աշխատանքի բաշխմամբ ուղարկվել Ստալինգրադի Մաքսիմ Գորկու անվան մարզային դրամատիկական թատրոն, որտեղից հեռացել է նույնիսկ առանց աշխատել սկսելու։ Լենինգրադում, ուր դերասանը կնոջ՝ Տատյանա Դորոնինայի հետ մեկնել է Ստալինգրադից հետո, հրավիրվել է Լենինգրադի Լենինյան կոմերիտմիության անվան պետական թատրոն (ներկայում՝ Սանկտ Պետերբուրգի «Բալթիկայի տուն» պետական թատրոն), որտեղ խաղացել է մինչև 1959 թվականը։

1959 թվականին կնոջ հետ միասին հրավիրվել է Գորկու անվան դրամատիկական մեծ թատրոն (ներկայում՝ Գեորգի Տովստոնոգովի անվան), որտեղ, իր իսկ խոստովանությամբ, բոլորովին անհաջող նորամուտ է ունեցել Մաքսիմ Գորկու «Բարբարոսներ» () պիեսում կատարատ Ստեպան Լուկիչի դերով և երկար ժամանակ չի կարողացել գտնել իր տեղը։ Այնուամենայնիվ, 1960-ական թվականների առաջին կեսից դարձել է թատրոնի առաջատար դերասաններից մեկը։

Դերասանին լայն ճանաչում են բերել Էլդար Ռյազանովի  («Ծառայողական սիրավեպ», «Կայարան երկուսի համար», «Խեղճ հուսարի մասին բարի խոսք ասեք․․․»), Գեորգի Դանելիայի («Աշնանային մարաթոն») ֆիլմերում կատարած դերերը։

1975 թվականին հոր և թատրոնի առաջատար դերասաններից մեկի՝ Եֆիմ Կոպելյանի մահվան պատճառով ստիպված է եղել հրաժարվել Իպոլիտի դերից Էլդար Ռյազանովի «Ճակատագրի հեգնանք, կամ բաղնիքդ անուշ» () ֆիլմում։

### Քաղաքական և հասարակական գործունեություն
[thumb|300px|Օլեգ Բասիլաշվիլին (ձախ կողմում) Ռուսաստանի մտավորականության հետ [Վլադիմիր Պուտինի հանդիպման ժամանակ, 29 նոյեմբերի, 2006 թվական]]
1990 թվականին ընտրվել է ՌԽՖՍՀ ժողովրդական պատգամավոր, հանդես է եկել Լենինգրադը Սանկտ Պետերբուրգ վերանվանելու օգտին։ Միխայիլ Գորբաչովի հաջողությունների թվին է դասել քաղաքացիների ներգրավումն ընտրական գործընթացում, սակայն նշել է դեմագոգիայի մեծ չափերը և քաղաքական ու տնտեսական վերափոխումների անցկացման փոքր արագությունը։

Դրական է գնահատել Բորիս Ելցինի կառավարումը։ Այդ ժամանակաշրջանի գլխավոր ձեռքբերումներն է համարել մասնավոր սեփականության ճանաչումը, Գայդարի բարեփոխումները, բազմակուսակցական համակարգի ձևավորումը, խոսքի ազատությունը, իսկ նրա գլխավոր սխալները համարել է չեչենական հարցը ռազմական ճանապարհով լուծելու փորձերը և ավելորդ վստահությունը պահպանողականների ու կոմունիստների միջև փոխզիջում գտնելու ցանկության մեջ։

1993 և 1995 թվականներին առաջադրվել է Պետական դումայի պատգամավորի թեկնածու «Դեմոկրատական բարեփոխումների ռուսական շարժում» () և «Ռուսաստանի դեմոկրատական ընտրություն – միասնական դեմոկրատներ» () ընտրական բլոկների կողմից համապատասխանաբար։

2000 թվականին եղել է Ռուսաստանի մշակույթի գործիչների թվում, որոնք քննադատել են Ալեքսանդր Ալեքսանդրովի երաժշտությամբ խորհրդային հիմնին վերադառնալը։

2001 թվականին ստորագրել է НТВ հեռուստաալիքի պաշտպանության նամակը։ Հանդես է եկել Միխայիլ Միրիլաշվիլիին,, Իգոր Սուտյագինին, Միխայիլ Խոդորկովսկիին, Պլատոն Լեբեդևին, Սվետլանա Բախմինային, Մաքսիմ Ռեզնիկին, Օլեգ Նավալնիին, Կիրիլ Սերեբրեննիկովին, «Война» և «Pussy Riot» խմբերի մասնակիցներին ազատ արձակելու օգտին։

2008 թվականին «անբարոյական» և «անիմաստ» է անվանել գեյ-կինոյի «Կողք կողքի» (ռուս․՝ Бок о бок) փառատոնի անցկացումը՝ միաժամանակ ընդգծելով, որ ինքը դեմ է ԼԳԲՏ-ի հետապնդմանը, իսկ սեռական կողմնորոշում յուրաքանչյուրի անձնական գործն է։

Եղել է «Աջ ուժերի միություն» (ռուս․՝ «Союз правых сил) կուսակցության անդամ», նրա ցրումից հետո սատարել է Միխայիլ Պրոխորովի «Քաղաքացիական հարթակ» (ռուս․՝ Гражданская платформа) և «Яблоко» կուսակցություններին, 2004 թվականի նախագահական ընտրություններում Իրինա Խակամադայի, իսկ  2012 և 2018 թվականներին՝ Գրիգորի Յավլինսկու թեկնածությունը։

2011 թվականին մշակույթի այլ գործիչների և իրավապաշտպանների հետ ստորագրել է բաց նամակ՝ պահանջելով չեղյալ համարել «Նոր կուսակցությունների գրանցման հակասահմանադրական արգելքը» և թույլ տալ ընտրություններին մասնակցել երկրի բոլոր քաղաքական ուժերին։

Բացասական է արտահայտվել, այսպես կոչված, «Դիմա Յակովլևի օրենքի» մասին, որն արգելում է ԱՄՆ քաղաքացիների կողմից Ռուսաստանում երեխաների որդեգրումը։

Աջակցել է ստալինյան բռնաճնշումների զոհերի հիշատակը հավերժացնող հուշարձան ստեղծելու գաղափարին։ Դեմ է արտահայտվել Իոսիֆ Ստալինի և Գրիգորի Ռոմանովի հուշարձանների տեղադրմանը, «Օխտա Կենտրոն» երկնաքերի կառուցմանը, Մալինովկա այգու կանաչ գոտու տեղում տաճարի կառուցմանը, Սանկտ Պետերբուրգի 31-րդ կլինիկական հիվանդանոցի փակմանը։

2008 թվականին մեկնաբանելով Հարավային Օսիայի հակամարտությունը՝ ռուսական զորքերի մուտքը այդ տարածք անվանել է «օկուպացիա», քանի որ դե յուրե տարածաշրջանը Վրաստանի մաս է կազմում, կոչ է արել մշակույթի գործիչներին ստեղծված իրավիճակում ջանալ մարդկանց մեջ մարդասիրություն և հարգանք դաստիարակել այլ ժողովուրդների նկատմամբ։ Նման կարծիք է հայտնել 2014 թվականին Ուկրաինայի արևելքում տիրող իրավիճակի վերաբերյալ և նշել, որ իրեն անհասկանալի են այն նպատակները, որոնց ձգտում են հասնել Լուգանսկի և Դոնեցկի ապստամբները, ինչպես նաև կասկած է հայտնել տեղի ունեցող իրադարձությունները ԶԼՄ-ների կողմից լուսաբանելու օբյեկտիվության վերաբերյալ։ Ստորագրել է Ռուսաստանի մշակույթի գործիչների դիմումը՝ ընդդեմ ՌԴ նախագահ Վլադիմիր Պուտինի՝ Ուկրաինայի նկատմամբ վարած քաղաքականության։

Հայտարարել է, որ Ղրիմի՝ Ռուսաստանին միանալու արդյունքում «եղբոր և ընկերոջ փոխարեն, ով մեր կողքին է, արդեն չար թշնամի ենք ձեռք բերել դարի համար»։ Ավելի ուշ կոչ է արել ռուսական հասարակությանը դադարեցնել մշակութային գործիչների գաղափարական հետապնդումները, որոնք ռուսական իշխանությունների տեսակետից տարբերվող կարծիք ունեն Ուկրաինայի իրավիճակի մասին։

Ներառվել է Ուկրաինայի մշակույթի նախարարության կողմից արտիստների այսպես կոչված «սպիտակ ցուցակում», որոնք «պաշտպանում են երկրի տարածքային ամբողջականությունն ու ինքնիշխանությունը», չնայած ինքն էլ կասկած է հայտնել նման ցուցակներ կազմելու անհրաժեշտության վերաբերյալ։

2020 թվականին աջակցություն է հայտնել Յանկա Կուպալայի անվան թատրոնի դերասաններին, որոնք ազատվել են աշխատանքից՝ ի նշան համերաշխության թատրոնի տնօրեն Պավել Լատուշկոյի հետ բողոքի ակցիաների ժամանակ։ «Անհնար է առանց սարսափի նայել խաղաղ ժողովրդի նկատմամբ իշխանությունների ծաղրուծանակին։ Յուրաքանչյուր նորմալ մարդու սիրտը արյունով է լցվում՝ նայելով այն մարդկանց տառապանքներին, որոնք համարձակվել են օգտվել իրենց սահմանադրական իրավունքից՝ արտահայտել իրենց կարծիքը»,— Բասիլաշվիլիի խոսքը մեջբերել է «Ազատություն» ռադիոկայանը։

### Անձնական կյանք
* Առաջին կինը՝ Տատյանա Վասիլիևնա Դորոնինա (ծնվ.՝ 12.09.1933), դերասանուհի, թատերական ռեժիսոր, 2018 թվականից՝ Մոսկվայի Մ. Գորկու անվան գեղարվեստական ակադեմիական թատրոնի նախագահ, ԽՍՀՄ ժողովրդական արտիստ (1981), ամուսնացած են եղել 1955 թվականից մինչև 1963 թվականը,
* Երկրորդ կինը՝ Գալինա Եվգենևնա Մշանսկայա, լրագրող, «Մշակույթ» ստուդիայի գեղարվեստական ծրագրերի բաժնի գլխավոր խմբագիր, «Սանկտ Պետերբուրգ» պետական հեռուստառադիոընկերության գեղարվեստական ծրագրերի բաժնի գլխավոր խմբագիր, «Կուլտուրա» հեռուստաալիքի «Ցարական օթյակ» (ռուս․՝ «Царская ложа») ծրագրերի շարքի և այլ ծրագրերի, ֆիլմերի, ներկայացումների հեղինակ և վարող, Բարեկամության շքանշանի ասպետ (2008), խորհրդային օպերային երգչուհի, գրականության և արվեստի բնագավառում Ստալինյան մրցանակի դափնեկիր Օլգա Ֆելիքսովնա Մշանսկայայի դուստրը (1900-1983)։ Ամուսինները միասին ապրել են ավելի քան հիսուն տարի,
** դուստրը՝ Օլգա Օլեգովնա Մշանսկայա, աշխատում է Պետերբուրգի հեռուստատեսությունում մոր հետ միասին, ստեղծել է այնպիսի ծրագրեր, ինչպիսիք են՝ «Վաշինգտոնից Բադեն Բադեն», «Ռուսական սեզոնները Փարիզում»,
** դուստրը՝ Քսենյա Օլեգովնա Բասիլաշվիլի (ծնվ.՝ 1973), լրագրող, «Էխո Մոսկվի» ռադիոկայանի մշակութային հարցերով մեկնաբան, ավարտել է Մանչեսթերի համալսարանի Մոսկվայի մասնաճյուղը, պաշտպանել է թեկնածուական թեզ,
*** թոռնուհի՝ Մարինիկա (ծնվ.՝ 05.02.2009), անունը նշանակում է «տիկին Հաղթանակ» (Մարի՝ «տիկին», Նիկա՝ «հաղթանակ»),
*** թոռ՝ Տիմոֆեյ (ծնվ.՝ 23.09.2013)։

## Ֆիլմագրություն

#  – Ընկեցիկը () – *հեծանիվով տղա (լուսագրերում նշված չէ)*
#  – Կարմիր փողկապ () – *տղա պիոներ դառնալու միջոցառման ժամանակ (լուսագրերում նշված չէ)*
#  – Հարսնացուն () – *Անդրեյ Անդրեևիչ*
#  – Ջերմ հոգի () – *Ստրելնիկով*
# — – Հերկած խոպան () – *казак*
#  – Նռնաքարե ապարանջան () – *Վասիլի Լվովիչ*
#  – Դեսպանների դավադրությունը () – *Ռոբերտ Լոկարտ, բրիտանական պատվիրակության ղեկավար*
#  – Ավագ քույրը (ֆիլմ) () – *Օլեգ Մեդինսկի*
#  – Յոթերորդ ուղեկիցը () – *ձերբակալված սպա*
#  – Կենդանի դիակ () – *Վիկտոր Միխայլովիչ Կարենին*
#  – Մեր ծանոթները () – *ինքնագործունեության ղեկավար*
#  – Անհավատալի Իեգուդիիլ Խլամիդան () – *Կոստերին*
#  – Բալլադ Բերինգի և նրա ընկերների մասին () – *Իվան Դոլգորուկով, իշխան*
#  – «Սուրբ Ղուկասի» վերադարձը () – *Յուրի Կոնստանտինովիչ Լոսկուտով, ինժեներ*
#  – Հեռադիտակ (, կարճամետրաժ) — *Դենիսկայի հայրը*
# 1973 – Հավերժական կանչ (, ֆիլմ 1) – *Առնոլդ Միխայլովիչ Լախնովսկի*
#  – Անձնական հարցերով ընդունելության օր () – *Դյատլով*
# 1974 –  Բժիշկ կանչե՞լ եք () – *Պյոտր Իվանովիչ, № 8 պոլիկլինիկայի գլխավոր բժիշկ*
# 1974 – Նպատակի ընտրություն () – *[[Բորիս Պաշ|Պաշ]]*
#  – Օդանավորդը () – *Դմիտրի Տիմոֆեևիչ Պտաշնիկով*
# 1975 – Ավտոմեքենա և մի քիչ վիճակագրություն () – *ավտոմեքենաների հավաքորդ*
#  – Սիրո ստրուկը () – *Սավվա Յակովլևիչ Յուժակով, կինոպրոդյուսեր*
# 1976 – Միշտ ինձ հետ․․․ () – *Վասիլի Անտոնովիչ Ռուբցով*
# 1976 – Տուրբինների օրերը () – *Վլադիմիր Ռոբերտովիչ Տալբերգ*
# 1976 – Ֆերդինանդ Լյուսի կյանքն ու մահը () – *Յուրգեն Կրոյցման*
#  – Ծառայողական սիրավեպ () – *Յուրի Գրիգորևիչ Սամոխվալով, վիճակագրական հիմնարկի պետի տեղակալ*
# 1977 – Ծիծաղելի՛ մարդիկ () – *Ֆեոդոր Ակիմովիչ, քննիչ*
#  – Գնդապետ Շաբեր () – *Դերվիլ, փաստաբան*
# 1978 – Կողոպուտ կեսգիշերին () — «Շեֆ»
# 1978 – Հատուկ նշաններ չկան () – *Նիկոլաև*
#  – Մի քանի օր Ի․ Ի․ Օբլոմովի կյանքից () – *պարոն Պետերբուրգում, որը լեզու է ցույց տալիս Օբլոմովին*
# 1979 – Աշնանային մարաթոն () – *Անդրեյ Պավլովիչ Բուզիկին*
#  – Խեղճ հուսարի մասին բարի խոսք ասեք․․․ () – *կոմս Մերզլյաև, իսկական գաղտնի խորհրդական*
#  – Կայարան երկուսի համար () – *Պլատոն Ռյաբինին*
# 1983 – Հավերժական կանչ (, ֆիլմ 2) – *Առնոլդ Միխայլովիչ Լախնովսկի*
#  – Դունաևսկու հետ միասին ()
#  – Եվ ահա եկավ Բումբոն () – *Իլյա Միտրոֆանովիչ, Սաշենկայի հայրը*
#  – Դիմակայություն () – *Վլադիսլավ Նիկոլաևիչ Կոստենկո, միլիցիայի գնդապետ, քրեական հետախուզության աշխատակից*
# 1985 – Տխրել պետք չէ () – *«Осень» երգի և պարի կատարում*
#  – Մասնակցություն սպանությանը () – *Թոմաս Խոբսոն, Բեթ Թայսոնի հարուստ սիրեկանը*
# 1986 – Քեռի Վանյա։ Պատկերներ գյուղական կյանքից () – *Իվան Պետրովիչ Վոյնիցկի*
# 1986 – Ցրիչը () – *Սեմյոն Կուզնեցով, Կատյայի հայրը*
# 1986 – Դեմ առ դեմ () – *[[Անատոլի Գլադիլին|Գլադիլին]]*
#  – Ստելով մեկ անգամ․․․ () – *ցուցահանդեսի այցելու*
# 1987 – Աշխարհի վերջը՝ հաջորդող սիմպոզիումով () – *Սթենլի Բարրետ*
# 1988 – Մեծ խաղ () – *Բրեններ*
#  – Քաղաք Զրո () – *Վասիլի Չոգունով, գրող*
#  – Չեռնով () – *Վսևոլոդ Յարմակ*
#  – Գործ () – *Կանդիդ Կաստորովիչ Տարելկին*
# 1991 – Երկինք ավետյաց () – *Ֆեոդոր Ստեպանովիչ Ելիստրատով, Ֆիմայի եղբայրը*
#  – Կարմիր թատրոնի տոմս, կամ Գերեզմանափորի մահը () – *ոստիկանության փոխգնդապետ Կուզնեցով*
#  – Կանխագուշակում () – *Օլեգ Վլադիմիրովիչ Գորյունով*
# 1993 – Երազներ () – *Դմիտրի Պրիզորով, կոմս*
#  – Գիր ու ղուշ () – *Վալենտին Պետրովիչ Սավիցկի, պրոֆեսոր*
#  – Ագնուս Դեյ (, անավարտ) — *Լեժավա, ՆԳԺԿ սպա*
#  – Դատավորը թակարդի մեջ () – *Սկուիզեմ*
#  – Ինչ ասաց հանգուցյալը () – *մաֆիայի շեֆ*
#  – Ռոմանովներ։ Թագակիր ընտանիքը () – *[[Սերգեյ Ֆեոդորով (վիրաբույժ)|Ֆեոդորով]], պրոֆեսոր*
# 2000 – Բանդիտական Պետերբուրգ։ Ֆիլմ 2։ Փաստաբանը () – *Նիկոլայ Ստեպանովիչ Պրոխորենկո, Սանկտ Պետերբուրգի դատախազ*
#  – Թույներ, կամ Թունավորումների համաշխարհային պատմությունը () – *Պրոխորով / [[Ալեքսանդր VI|Հռոմի պապ Ալեքսանդր VI]]*
#  – Ազազել () – *Մեզենցով, գեներալ*
# 2002 – Մեծ քաղաքի տանիքների ներքո () – *Դիմով*
#  – Ապուշը () – *Եպանչին, գեներալ*
#  – Թանկագին Մաշա Բերեզինա () – *Գենադի Նորշտեյն*
#  – Վարպետը և Մարգարիտան () – *[[Վոլանդ]]*
# 2005 – Լենինգրադցին () – *Նիկոլայ Սավիցկի*
#  – Սոնկա Ոսկեձեռիկը () – *Լևիտ Սանդանովիչ*
#  – Պարահանդեսային գիշեր 2, կամ 50 տարի անց () – *գդալագործ*
#  – Լիկվիդացիա () – *Իգոր Սեմյոնովիչ, պայծառատես ծերունի*
#  – Մեծ վալս (, անավարտ)
# 2008 – Մի մտածիր սպիտակ կապիկների մասին () – *Հեղինակներից մեկը*
# 2008 – Մարևո () – *Աֆանասի Իվանովիչ Տովստոգուբ*
# 2008 – Взятки гладки – *պարոն Վիշնևսկի*
#  – Ծաղկազարդի կիրակի () – *Գենադի Մատվեևիչ Նիկիտիչ, Արթուրի հայրը, [[Կենտրոնական կոմիտե (ԽՄԿԿ)|ԽՄԿԿ ԿԿ]] անդամ*
#  – Դևն ու Ադան ()
#  – Ալադինի նոր արկածները () – *պատմող*
#  – Խուտորաբնակը () – *Պավել Իգնատևիչ Սուխոմլինով, տեր*
#  – Առանց սահմանների () – *Գեորգի*
#  – Չէին սպասում () – *Ինոկենտի Միխայլովիչ, երաժիշտ*

## Սկավառակագրություն
*  — «Дождевые псалмы» (երգերի հեղինակ՝ Վիկտոր Մալցև, CD)
*  — «Между тик и так» (երգերի հեղինակ՝ Վիկտոր Մալցև, CD)

## Պարգևներ և կոչումներ

* ՌԽՖՍՀ վաստակավոր արտիստ (26 հունիսի, 1969),
* ՌԽՖՍՀ ժողովրդական արտիստ (04 օգոստոսի, 1977),
* ԽՍՀՄ ժողովրդական արտիստ (30 նոյեմբերի, 1984),
* ՌԽՖՍՀ Վասիլև եղբայրների անվան պետական մրցանակ (1979) - «Ծառայողական սիրավեպ» ֆիլմում Սամոխվալովի դերի համար,
* «Հայրենիքին մատուցած ծառայությունների համար» II աստիճանի շքանշան (28 հոկտեմբերի, 2019) - *հայրենական մշակույթի և արվեստի զարգացման գործում ունեցած ակնառու վաստակի, բազմամյա բեղմնավոր գործունեության համար*,
* «Հայրենիքին մատուցած ծառայությունների համար» III աստիճանի շքանշան (5 փետրվարի, 2009) - *հայրենական թատերական արվեստի զարգացման գործում ունեցած մեծ ավանդի և բազմամյա բեղմնավոր գործունեության համար*,
* «Հայրենիքին մատուցած ծառայությունների համար» IV աստիճանի շքանշան (13 փետրվարի, 2004) - *հայրենական թատերական արվեստի զարգացման գործում ունեցած մեծ ավանդի համար*,
* Պատվո շքանշան (25 սեպտեմբերի, 2014) - *հայրենական մշակույթի և արվեստի զարգացման գործում ունեցած մեծ ավանդի, բազմամյա ստեղծագործական գործունեության համար*,
* Բարեկամության շքանշան (17 դեկտեմբերի, 1994) - *ժողովրդի առջև ունեցած վաստակի համար, որոնք կապված են ռուսական պետականության զարգացման, աշխատանքի, գիտության, մշակույթի, արվեստի բնագավառներում նվաճումների, ժողովուրդների միջև բարեկամության և համագործակցության ամրապնդման հետ*
* Աշխատանքային Կարմիր դրոշի շքանշան (1979)
* Փայլ նախագահական շքանշան (2010, Վրաստան)
* Պատվանշան Սանկտ Պետերբուրգին մատուցած ծառայությունների համար (3 մարտի, 2019, ՄԴԹ-ի 100-ամյակի տոնակատարության ժամանակ)
* Խաղաղության շքանշան
* Ցարսկոսելոյի արվեստի մրցանակ (2005, 2012)
* «Կուռք» մրցանակ «Տարվա կուռք» անվանակարգում (2007)
* «Ոսկե սոֆիտ» մրցանակ «Տղամարդու լավագույն դերակատարում» անվանակարգերում  «Անտիգոն» ներկայացման մեջ Կրեոնի դերի համար (1997), «Վարպետության և կատարելության համար» «Քառյակ» ներկայացման մեջ Ուիլֆրեդ Բոնդի դերի համար (2006), «Քեռու քունը» ներկայացման մեջ *իշխան Կ.*-ի դերի համար (2008), «Ստեղծագործական երկարակեցության և Սանկտ Պետերբուրգի թատերական մշակույթում ունեցած բացառիկ ավանդի համար» (2011),
* «Ոսկե դիմակ» մրցանակ տղամարդու լավագույն դերակատարման համար (2009, իշխան Կ.-ի դերը «Քեռու քունը» ներկայացման մեջ),
* Կ. Ստանիսլավսկու անվան միջազգային թատերական մրցանակ «ռուսական թատրոնի զարգացման գործում ներդրած ավանդի համար» անվանակարգում (2009),
* «Թատրոնի աստղ» () թատերական մրցանակ «Բեմի լեգենդ» անվանակարգում (2009),
* Անդրեյ Միրոնովի անվան ռուսական ազգային դերասանական «Ֆիգարո» մրցանակ «Լավագույնը» անվանակարգում (2012),
* Ռուսաստանի կինեմատոգրաֆիական արվեստների ակադեմիայի «Նիկա» ազգային մրցանակ «Պատիվ և արժանապատվություն» անվանակարգում (2012),
* «Ոսկե դիմակ» թատերական մրցանակ - «թատերական արվեստի զարգացման գործում նշանակալի ավանդի համար» (Մոսկվա, 2014),
* «Բալթիական աստղ» միջազգային մրցանակ Բալթյան տարածաշրջանի երկրներում հումանիտար կապերի զարգացման և ամրապնդման համար (2014, ՌԴ մշակույթի և զանգվածային հաղորդակցության նախարարություն, ՌԴ թատերական գործիչների միություն, Սանկտ Պետերբուրգի կառավարության մշակույթի կոմիտե, 2014),
* Սանկտ Պետերբուրգի կառավարության մրցանակ գրականության, արվեստի և ճարտարապետության բնագավառում,
* «Виват кино России!» կինոփառատոն Սանկտ Պետերբուրգում (2007, մրցանակ «Կինեմատոգրաֆում ակնառու կերպարների ստեղծման համար»),
* Ռուսաստանի Գեղարվեստի ակադեմիայի պատվավոր անդամ,
* Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոս,
* Կինեմատոգրաֆիական արվեստների և գիտությունների ազգային ակադեմիայի ակադեմիկոս (2002),
* Թբիլիսիի պատվավոր քաղաքացի (2011),
* Սանկտ Պետերբուրգի պատվավոր քաղաքացի (2012),
* Սանկտ Պետերբուրգի պրոֆմիությունների հումանիտար համալսարանի պատվավոր դոկտոր,
* Անվանական սալաքար Սանկտ Պետերբուրգի «Աստղերի ծառուղում»։

## Ծանոթագրություններ

## Գրականություն
* 
* 

## Արտաքին հղումներ
* Олег Басилашвили: «Работу приходилось вымаливать на коленях»
* 
* Олег Басилашвили на радио «Эхо Москвы»
* Олег Басилашвили — неужели это мы?
* Моя родословная. Олег Басилашвили
* Олег Басилашвили: «Современный театр не имеет чувств и стремится только к развлечению зрителя!» 
* Интервью Олега Басилашвили Youtube-каналу «Ещенепознер», 2019
* 

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:«Կուռք» մրցանակի դափնեկիրներ
Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:«Նիկա» մրցանակի դափնեկիրներ
Կատեգորիա:«Ոսկե դիմակ» մրցանակի դափնեկիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Թատրոնի դերասաններ
Կատեգորիա:Թբիլիսիի պատվավոր քաղաքացիներ
Կատեգորիա:ԽՍՀՄ ժողովրդական արտիստներ
Կատեգորիա:Խորհրդային դերասաններ
Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասաններ
Կատեգորիա:Ռուս կինոդերասաններ
Կատեգորիա:Ռուս հնչյունավորողներ
Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Ռուսաստանի գեղարվեստի ակադեմիայի պատվավոր անդամներ
Կատեգորիա:Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ
Կատեգորիա:Ռուսաստանի քաղաքական գործիչներ
Կատեգորիա:Ռուսներ վրացական ծագմամբ
Կատեգորիա:Վրացի դերասաններ